**P R O G R A M**

**UTROŠKA SREDSTAVA IZ BUDŽETA OPĆINE KAKANJ ZA PODSTICAJ RAZVOJA PODUZETNIŠTVA I OBRTA**

**ZA 2023. GODINU**

**Kakanj, februar 2023. godine**

**BOSNA I HERCEGOVINA PRIJEDLOG**

**FEDERACIJA BOSNE I HERCEGOVINE**

**ZENIČKO-DOBOJSKI KANTON**

**OPĆINA KAKANJ**

**OPĆINSKO VIJEĆE**

Broj: 01/1-\_\_\_\_\_\_\_\_/23

Kakanj, \_\_\_\_. \_\_\_\_.2023. godine

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“, broj: 49/06, 51/09) i člana 24. Statuta Općine Kakanj („Službene novine Općine Kakanj“, broj: 4/08), a u vezi sa članom 60. Odluke o izvršavanju Budžeta Općine Kakanj za 2023. godinu, broj: 01/1-24-359/22 od 22.12.2022. godine („Službene novine Općine Kakanj“, broj: 12/22), Općinsko vijeće na \_\_. sjednici, održanoj dana \_\_.\_\_.2023. godine, u s v o j i l o j e

**P R O G R A M**

**UTROŠKA SREDSTAVA IZ BUDŽETA OPĆINE KAKANJ**

**ZA PODSTICAJ RAZVOJA PODUZETNIŠTVA I OBRTA ZA 2023. GODINU**

**1. Podaci o Programu**

Program utroška sredstava iz Budžeta Općine Kakanj za podsticaj razvoja poduzetništva i obrta za 2023. godinu sa kriterijima raspodjele temelji se na odobrenim sredstvima za ovu namjenu u Budžetu Općine Kakanj za 2023. godinu sa pozicija „Subvencije za podsticaj razvoja poduzetništva i obrta-Program OV-a“ u iznosu 480.000,00 KM, Izdaci za informisanje iz Programa „Subvencije za podsticaj razvoja poduzetništva i obrta“ u iznosu 20.000,00 KM, Ostale usluge iz Programa „Subvencije za podsticaj razvoja poduzetništva i obrta“ u iznosu 10.000,00 KM, Naknade iz Programa „Subvencije za podsticaj razvoja poduzetništva i obrta“ u iznosu 1.000,00 KM i Transfer neprofitnim organizacijama (iz Programa „Subvencije za podsticaj razvoja poduzetništva i obrta“) u iznosu 40.000,00 KM , a shodno Zakonu o izdvajanju i usmjeravanju dijela prihoda preduzeća ostvarenim radom termoelektrana („Službene novine FBiH“, broj: 80/14).

**2. Period realizacije Programa**

Sredstva namijenjena za podsticaj razvoja poduzetništva i obrta na području općine Kakanj realizovaće se u tekućoj 2023. godini.

**3. Raspoloživi iznos sredstava**

551.000,00 (slovima: petstotinapedesetjedna hiljada) KM.

1. **Namjena Programa**
	1. Refundacija troškova registracije poslovnih subjekata;
	2. Projekat „Pokreni svoj posao u Kaknju“;
	3. Projekat „Sufinansiranje troškova zapošljavanja radnika“;
	4. Regresiranje kamata za kredite odobrene u komercijalnim bankama u 2023. godini za poduzetnike i obrtnike sa područja općine Kakanj;
	5. Sufinansiranje projekta „Podrška marginaliziranim grupama žena u razvoju biznisa“;
	6. Sufinansiranje troškova nabavke mašina i opreme za poduzetnike i obrtnike sa područja općine Kakanj;
	7. Nabavka stručne literature;
	8. Sufinansiranje zapošljavanja osoba sa invaliditetom;
	9. Ugovorene obaveze prema korisnicima podsticajnih sredstava iz prethodnih godina;
	10. Finansiranje sajamskih aktivnosti poduzetnika i obrtnika sa područja općine Kakanj – učešće na sajmovima;
	11. Transfer neprofitnim organizacijama iz Programa utroška sredstava iz Budžeta Općine Kakanj za podsticaj razvoja poduzetništva i obrta – finansiranje i sufinansiranje projekata nevladinih organizacija;
	12. Podsticaj razvoja poduzetništva – afirmacija/promocija razvoja poduzetništva i privrede kroz pribavljanje, razvoj, produkciju i emitovanje TV i radijskih emisija;
	13. Ostale usluge iz Programa utroška sredstava iz Budžeta Općine Kakanj za podsticaj razvoja poduzetništva i obrta;
	14. Naknade iz Programa utroška sredstava iz Budžeta Općine Kakanj za podsticaj razvoja poduzetništva i obrta;
	15. Rezervna sredstva.

**5. Korisnici Programa**

Nezaposlene osobe sa područja općine Kakanj, novoosnovani poslovni subjekti, poslovni subjekti koji svoju djelatnost obavljaju na području općine Kakanj, Udruženje žena općine Kakanj (UŽOK) i Udruženje žena „TRST“ Tršće i dr.

**6. Izvor sredstava**

Budžet Općine Kakanj za 2023. godinu („Službene novine Općine Kakanj“, broj: 12/22) – pozicije:

* Subvencije za podsticaj razvoja poduzetništva i obrta – Program OV-a, ekonomski kod: 614500,
* Izdaci za informisanje iz Programa „Subvencije za podsticaj razvoja poduzetništva i obrta“, ekonomski kod: 613900,
* Ostale usluge iz Programa „Subvencije za podsticaj razvoja poduzetništva i obrta“ ekonomski kod 613900,
* Naknade iz Programa „Subvencije za podsticaj razvoja poduzetništva i obrta“, ekonomski kod 613900, i
* Transfer neprofitnim organizacijama iz Programa „Subvencije za podsticaj razvoja poduzetništva i obrta“, ekonomski kod 614300.

**UVODNI DIO**

U skladu sa Zakonom o podsticaju razvoja male privrede („Službene novine Federacije BiH“ broj: 19/06 i 25/09) kojim se uređuje planiranje, osiguranje sredstava i provedba mjera razvoja male privrede u Federaciji BiH, omogućeno je da lokalne zajednice mogu u svojim Budžetima izdvojiti finansijska sredstva za podsticaje. Na osnovu toga su u Budžetu Općine Kakanj za 2023. godinu odobrena sredstva za podsticaj razvoja poduzetništva i obrta.

Programom utroška sredstava iz Budžeta Općine Kakanj za podsticaj razvoja poduzetništva i obrta za 2023. godinu, Općina Kakanj nastoji:

* razviti poduzetničku svijest nezaposlenih osobama,
* povećati broj i održivost obrtničkih radnji i preduzeća - d.o.o.,
* povećati broj zaposlenih kroz samozapošljavanje i zapošljavanje,
* podsticati izvozno orijentisana preduzeća i obrtnike,
* poboljšati socijalni i ekonomski status nezaposlenih žena sa područja općine Kakanj (pretežno ruralnog područja).

**I VRSTE I NAČIN OSTVARIVANJA PODSTICAJA**

|  |  |  |
| --- | --- | --- |
| **R/b** | **Naziv podsticaja** | **Planirana sredstva/KM** |
| 1. | Refundacija troškova registracije poslovnih subjekata | **25.000,00** |
| 2. | Projekat „Pokreni svoj posao u Kaknju“  | **110.000,00**  |
| 3. | Projekat „Sufinansiranje troškova zapošljavanja radnika“  | **90.000,00** |
| 4. | Regresiranje kamata za kredite odobrene u komercijalnim bankama u 2023.godini za poduzetnike i obrtnike sa područja općine Kakanj  | **10.000,00** |
| 5. | Sufinansiranje projekata „Podrška marginaliziranim grupama žena u razvoju biznisa“  | **34.000,00** |
| 6. | Sufinansiranje troškova nabavke mašina i opreme za poduzetnike i obrtnike sa područja općine Kakanj | **50.000,00** |
| 7. | Nabavka stručne literature | **2.000,00** |
| 8. | Sufinansiranje zapošljavanja osobe sa invaliditetom  | **6.000,00** |
| 9. | 9.1. | Ugovorene obaveze prema korisnicima podsticajnih sredstava iz prethodnih godina | **139.000,00** |
| 9.2. | Finansiranje/sufinansiranje razlike troškova obaveznih doprinosa korisnicima podsticajnog projekta „Pokreni svoj posao u Kaknju“ |
| 10. | Finansiranje sajamskih aktivnosti poduzetnika i obrtnika sa područja općine Kakanj – učešće na sajmovima | **7.000,00** |
| 11. | Transfer neprofitnim organizacijama iz Programa utroška sredstava iz Budžeta Općine Kakanj za podsticaj razvoja poduzetništva i obrta | **40.000,00** |
| 11.1. | Sufinansiranje projekta „Ekonomsko osnaživanje žena kroz obuku krojenja, šivenja, zidnog tkanja i heklanja ukrasnih predmeta“ - 15.000,00 KM |
| 11.2. | Sufinansiranje projekta „Zajedno vezemo našu budućnost“ – 15.000,00 KM  |
| 11.3. | Sufinansiranje projekata drugih međunarodnih i nevladinih organizacijama za koje se tokom godine ukaže potreba – 10.000,00 KM |
| 12. | Podsticaj razvoja poduzetništva – afirmacija/promocija razvoja poduzetništva i privrede kroz pribavljanje, razvoj, produkciju i emitovanje TV i radijskih emisija | **20.000,00** |
| 13. | Ostale usluge iz Programa utroška sredstava iz Budžeta Općine Kakanj za podsticaj razvoja poduzetništva i obrta | **10.000,00** |
| 14. | Naknade iz Programa utroška sredstava iz Budžeta Općine Kakanj za podsticaj razvoja poduzetništva i obrta | **1.000,00** |
| 15. | Rezervna sredstva | **7.000,00** |
| **UKUPNO** | **551.000,00** |

# 1. REFUNDACIJA TROŠKOVA REGISTRACIJE POSLOVNIH SUBJEKATA

Kroz ovaj podsticaj nastoji se povećati broj i održivost preduzeća/obrta, te povećati broj zaposlenih na području općine Kakanj.

Sa ove pozicije refundiraće se troškovi registracije novoosnovanih poslovnih subjekata registravnih na području općine Kakanj, te troškovi registracije za vanjskotrgovinsko poslovanje postojećih poslovnih subjekata sa područja općine Kakanj.

**1.1. Refundacija troškova registracije novoosnovanih poslovnih subjekata**

Pravo na podsticaj imaju fizička i pravna lica koja registruju djelatnost, osnuju firmu na području općine Kakanj u periodu od 16.12.2022. – 15.12. 2023. godine (osim poslovnih subjekata koji registruju dopunsku djelatnost), nemaju obaveza po osnovu javnih prihoda i u posljednje tri godine nisu bili korisnici ovog podsticaja, kao i članovi njihove uže porodice (majka/otac, sin/kćerka, suprug/supruga).

Za ostvarivanje podsticaja potrebno je uz zahtjev dostaviti i sljedeću dokumentaciju (original ili ovjerene kopije):

* rješenje o registraciji izdato od nadležne institucije;
* obavještenje o razvrstavanju djelatnosti prema Klasifikaciji djelatnosti;
* dokaze o plaćenim taksama i troškovima registracije djelatnosti odnosno osnivanja firme (uplatnice, računi i dr.);
* dokaz o otvorenom bankovnom računu poslovnog subjekta;
* ovjerenu izjavu da podnosilac zahtjeva i članovi njegove uže porodice, u posljednje tri godine, nisu bili korisnici podsticajnih sredstava Općine namijenjenih za „Refundaciju troškova registracije poslovnih subjekata“ za istu ili sličnu djelatnost.

Refundacija troškova osnivanja firme ne odnosi se na osnivački kapital, već na troškove notarske obrade dokumenata, sudske i administrativne takse, te izradu pečata firme.

Zahtjevi za refundaciju predmetnih troškova sa potrebnom dokumentacijom podnose se Službi za privredu, urbanizam i zaštitu okoline putem prijemne kancelarije Općine Kakanj do 15.12.2023. godine.

Refundacija troškova osnivanja trgovačkih i ugostiteljskih radnji može biti ostvarena jednom u toku 2023. godine za jedan poslovni prostor.

**1.2. Refundacija troškova registracije za vanjskotrgovinsko poslovanje postojećih poslovnih subjekata**

Pravo na podsticaj imaju postojeći poslovni subjekti (pravna i fizička lica-obrtnici) koji se registruju za vanjskotrgovinsko poslovanje. Shodno usvojenom Zakon o obrtu i srodnim djelatnosti koji se počeo primjenjivati u 2021. godini i koji je omogućio obrtnicima vanjskotrgovinsko poslovanje, Općina finansira troškove pribavljanja rješenja.

Za ostvarivanje podsticaja potrebno je uz zahtjev dostaviti i sljedeću dokumentaciju (original ili ovjerene kopije):

* rješenje o registraciji za vanjskotrgovinsko poslovanje;
* dokaze o plaćenim troškovima (uplatnice, računi i dr.);
* dokaz o otvorenom bankovnom računu poslovnog subjekta.

# 2. PROJEKAT „POKRENI SVOJ POSAO U KAKNJU“

Realizacijom projekta „Pokreni svoj posao u Kaknju“ nastoji se razviti poduzetnička svijest kod nezaposlenih osoba sa područja općine Kakanj te im finansijsku pomoć pružiti šansu i priliku da svoje ideje usmjere u pravcu razvoja vlastitog biznisa.

Ovim podsticajem predviđeno je sufinansiranje pokretanja i održavanje malih biznisa registrovanih u osnovnoj i dodatnoj djelatnosti kroz registraciju obrta i srodnih djelatnosti (osim poljoprivrede i javnog prijevoza), profesionalnih djelatnosti, djelatnosti pripreme i usluživanja hrane i preduzeća (d.o.o.).

Korisnici podsticajnih sredstava mogu biti:

* nezaposlena lica, prijavljena na evidenciju Biroa za zapošljavanje Kakanj prije dana objave javnog poziva, a koja u tekućoj godini registruju djelatnost;
* fizička/pravna lica koja su registrovala djelatnost u periodu od okončanja javnog poziva za ovaj Projekat u 2022. godini do okončanja javnog poziva u tekućoj godini (za lica koja registruju djelatnost u osnovnom zanimanju potrebno je da su prije registracije djelatnosti bili na evidenciji Biroa za zapošljavanje Kakanj, a za lica koja registruju djelatnost u dodatnom zanimanju uslov je da su zaposlili/ili će zaposliti najmanje jedno lice sa evidencije Biroa za zapošljavanje).

Gore navedena lica moraju ispunjavati i sljedeće uslove:

* da imaju prebivalište na području općine Kakanj;
* da nemaju duga po osnovu javnih prihoda;
* da do sada nisu bili korisnici podsticajnih sredstava namijenjenih za ovaj Projekat, kao i članovi njihove uže porodice (majka/otac, sin/kćerka, suprug/supruga);
* da članovi njihove uže porodice nemaju i nisu imali registrovanu istu ili sličnu djelatnost za koju apliciraju (izuzev u opravdanim slučajevima odjave djelatnosti: penzionisanje člana porodice, nemogućnost obavljanja djelatnost zbog određenih poteškoća npr. invalidnost i sl.);
* da nisu korisnici podsticajnih sredstva drugih institucija namijenjenih za projekte samozapošljavanja.

Podsticajna sredstva namijenjena su za:

* refundaciju troškova obaveznih doprinosa – PIO, zdravstveno osiguranje i osiguranje od nezaposlenosti, za registrovanu djelatnost - period od 24 mjeseca (prva godina u iznosu od 100%, a maksimalno 460,00 KM/mjesec, druga godina 50%, a maksimalno 230,00 KM/mjesec),
* sufinansiranje troškova nabavke mašina, opreme, repromaterijala i troškova opremanje i uređenja prostora potrebnih za obavljanje registrovane djelatnosti u iznosu od 3.000,00 do 4.000,00 KM (iznos do 3.000,00 KM će biti dodijeljen fizičkim licima koja registruju obrt i srodne djelatonosti te djelatnost pripreme i usluživanja hrane, a do 4.000,00 KM za osnivanje d.o.o. i registraciju profesionalnih djelatnosti. Maksimalan iznos koji može biti dodijeljen za nabavku repromaterijala i troškova opremanja i uređenja prostora je 1/3 od ukupno odobrenog iznosa).

Projekat obuhvaća sljedeće aktivnosti:

* objavljivanje Javnog poziva;
* apliciranje zainteresiranih kandidata;
* razmatranje i obrada pristiglih prijava (odabir);
* registracija djelatnosti (lica koja nisu registrovala djelatnost);
* potpisivanje Ugovora o realizaciji Projekta sa odabranim korisnicima;
* isplata odobrenog iznosa sredstava za sufinansiranje troškova pokretanja i održavanja vlastitog biznisa;
* monitoring;
* mentoring.

Za ostvarivanje predmetnih podsticaja kandidati su uz prijavu na Javni poziv dužni dostaviti sljedeću dokumentaciju:

* uvjerenje da se lice nalazi na evidenciji Biroa za zapošljavanje Kakanj;
* rješenje o registraciji djelatnosti (ukoliko je firma registrovana);
* obavještenje o razvrstavanju djelatnosti prema Klasifikaciji djelatnosti (ukoliko je firma registrovana);
* biznis plan;
* ovjerenu izjavu da će nakon odobravanja podsticajnih sredstava, registrovanu djelatnost održavati u trajanju od najmanje 24 mjeseca od dana potpisivanja ugovora o realizaciji projekta „Pokreni svoj posao u Kaknju“;
* ovjerenu izjavu da podnosilac zahtjeva i članovi njegove uže porodice nisu bili korisnici podsticajnih sredstava Općine namijenjenih za projekat „Pokreni svoj posao u Kaknju“;
* ovjerenu izjavu da članovi uže porodice podnosioca zahtjeva nemaju i nisu imali istu ili sličnu registrovanu djelatnost (izuzev u opravdanim slučajevima odjave djelatnosti: penzionisanje člana porodice, nemogućnost obavljanja djelatnost zbog određenih poteškoća npr. invalidnost i sl.);
* ovjerenu izjavu da podnosilac zahtjeva nije korisnik podsticajnih sredstava drugih institucija namijenjih za projekte samozapošljavanja.

Komisija će nakon pristiglih prijava obaviti intervju sa prijavljenim kandidatima, ocijeniti iste i sačiniti listu odabranih korisnika. Odabrani kandidati će nakon što registruju djelatnost (za lica koja nisu registrovana) potpisati ugovor sa Općinom.

Nakon potpisivanja ugovora o realizaciji Projekta, dostavljanja predračuna za nabavku sredstava i ovjerene izjave da će podsticajna sredstva namjenski utrošiti, Općina će na račun korisnika podsticaja uplatiti odobreni iznos za nabavku sredstava za rad, dok će korisnik sredstava biti obavezan u roku od mjesec dana od dana isplate u Službu za privredu, urbanizam i zaštitu okoline dostaviti dokaz o utrošku sredstava. Troškovi obaveznih doprinosa će se uplaćivati mjesečno.

Projekat će se realizovati tokom godine do utroška sredstava.

# 3. PROJEKAT „SUFINANSIRANJE TROŠKOVA ZAPOŠLJAVANJA RADNIKA“

Podsticajna sredstva sa ove pozicije namijenjena su za sufinansiranje zapošljavanja osoba, prijavljenih na evidenciju Biroa za zapošljavanje sa završenom SSS (III i IV stepen), VS i VSS, kod poslovnih subjekata sa područja općine Kakanj.

Pravo na dodjelu podsticajnih sredstava imaju poslovni subjekti koji ispunjavaju sljedeće uslove:

* djelatnost obavljaju na području općine Kakanj;
* djelatnost koju obavljaju nije iz oblasti trgovine, ugostiteljstva i priređivanja igara na sreću;
* redovno izmiruje obaveze po osnovu poreza i doprinosa;
* u skladu sa Zakonom o radu zaključe ili su u tekućoj godini zaključili ugovor o radu sa osobom koja se prethodno nalazila na evidenciji Biroa za zapošljavanje Kakanj najmanje 1 mjesec;
* da u posljednjih 6 mjeseci nisu smanjivali broj radnika osim u slučaju opravdanih razloga (penzionisanje, otkaz za zahtjev radnika i sl.).

Poslovnom subjektu koji zaposli nezaposlenu osobu, na poslove prema odgovarajućoj stručnoj spremi, a u skladu sa registrovanom djelatnošću, na period od 12 mjeseci, Općina Kakanj će sufinansirati bruto plaću radnika na sljedeći način:

* za osobe sa završenom SSS poslovnom subjektu će biti dodijeljen podsticaj u iznosu od 3.500,00 KM;
* za osobe sa završenom VS i VSS poslovnom subjektu će biti dodijeljen podsticaj u iznosu od 4.500,00 KM.

Podsticajna sredstva će se isplaćivati na sljedeći način:

* Prva uplata - 50% od ukupno odobrenog iznosa nakon potpisivanja ugovora sa Općinom i potpisivanja ugovora o radu između poslodavca i nezaposlene osobe;
* Druga uplata - 40% od ukupno odobrenog iznosa nakon 6 mjeseci;
* Treća uplata – 10% od ukupno odobrenog iznosa nakon isteka ugovornog perioda (12 mjeseci).

Poslovnom subjektu se po Programu mogu odobriti podsticajna sredstva za zapošljavanje 1 (jedne) osobe. Ukoliko se na Javni poziv ne prijavi dovoljan broj poslovnih subjekata, prijavljenim subjektima se mogu odobriti podsticajna sredstva namijenjena za zapošljavanje više od 1 (jedne) osobe.

Za ostvarivanje podsticaja potrebno je uz zahtjev dostaviti i sljedeću dokumentaciju (original ili ovjerene kopije):

* rješenje o registraciji djelatnosti;
* obavještenje o razvrstavanju djelatnosti prema Klasifikaciji djelatnosti;
* ovjerenu izjavu:
* da neće (ponovo) zaposliti osobu koju je otpustio u prethodnih 6 mjeseci;
* da će zadržati postojeći broj radnika uvećan za broj primljenih radnika u narednih 12 mjeseci;
* da u posljednjih 6 mjeseci nije smanjivao broj radnika.
* broj tekućeg računa kod poslovne banke;
* obrazac JS3100 za prijavljene novouposlene radnike uz dokaz da se lice do momenta zapošljavanja nalazilo na evidenciji Biroa za zapošljavanja (poslovni subjekti koji tek planiraju zapošljavati radnike, navedenu dokumentaciju će naknadno dostaviti).

Projekat će biti realiziran tokom godine do utroška sredstava.

# 4. REGRESIRANJE KAMATA ZA KREDITE ODOBRENE U KOMERCIJALNIM BANKAMA U 2023. GODINI ZA PODUZETNIKE I OBRTNIKE SA PODRUČJA OPĆINE KAKANJ

Regresiranje kamata za kredite odobrene u komercijalnim bankama u 2023. godini za poduzetnike i obrtnike sa područja općine Kakanj (izuzev djelatnosti iz oblasti trgovine i ugostiteljstva) i to isključivo za kredite korištene radi ulaganja u registrovanu djelatnost korisnika kredita (osim leasinga, revolving kredita i kontokorentnog kredita).

Na ovaj način se regresiraju kamate za kredite odobrene u komercijalnim bankama u 2023. godini za poduzetnike i obrtnike sa područja općine Kakanj i to isključivo za kredite odobrene radi ulaganja u registrovanu djelatnost korisnika kredita.

Ovom vrstom podsticaja Općina Kakanj će poduzetnicima i obrtnicima sa područja općine Kakanj, koji redovno izmiruju obaveze po osnovu poreza i doprinosa, regresirati uplaćene kamate za kredite odobrene u komercijalnim bankama. Za kredite od 5.000,00 KM – 50.000,00 KM Općina će refundirati kamate u iznosu 100%, a za kredite od 50.000,00 KM – 100.000,00 KM u iznosu 50% od ukupno uplaćenih kamata. Kamata se regresira na godišnjem nivou. Maksimalna nominalna kamatna stopa koja se regresira iznosi do 8%, a period otplate kredita je do 5 godina. Općina Kakanj se obavezuje da će korisniku podsticaja refundirati kamate za cijeli otplatni period, pojedinačno za svaku godinu na kraju kalendarske godine, po dostavljanju potvrde od banke o uplaćenim kamatama.

Ukoliko podnosilac zahtjeva realizuje dva ili više kredita ima pravo na refundaciju troškova kamata za zbir odobrenog kredita do 100.000,00 KM pod gore navedenim uslovima.

Za ostvarivanje predmetnog podsticaja potrebno je uz zahtjev dostaviti i sljedeću dokumentaciju (originali ili ovjerene kopije):

* rješenje o registraciji djelatnosti;
* obavještenje o razvrstavanju djelatnosti prema Klasifikaciji djelatnosti;
* ugovor s bankom sa anuitetnim planom otplate kredita iz kojeg je jasno vidljiva namjena odobrenih kreditnih sredstava (nabavka trajnih obrtnih sredstva, mašina i opreme);
* potvrdu banke o redovnoj otplati kredita, sa obaveznim pregledom obračunatih i uplaćenih kamata za period za koji se regresira kamata;
* dokaz o utrošku kreditnih sredstava (kao dokaz se prihvata: račun, faktura, ugovor).

Zahtjevi za regresiranje kamata za kredite odobrene u komercijalnim bankama u 2023. godini sa potrebnom dokumentacijom podnose se Službi za privredu, urbanizam i zaštitu okoline na prijemnoj kancelariji Općine Kakanj, najkasnije do 30.11.2023. godine.

# 5. SUFINANSIRANJE PROJEKTA „PODRŠKA MARGIANLIZIRANIM ŽENAMA U RAZVOJU BIZNISA“

U 2022. godini Općina Kakanj je sa USAID-om potpisala ugovor o zajedničkom Programu podsticaja marginaliziranih grupa žena u razvoju biznisa. Ukupan iznos udruženih sredstava namijenjenih za ovaj Program predviđen potpisanim ugovorom je 64.000,00 KM (34.000,00 KM Općina Kakanj i 30.000,00 USAID).

Nakon potpisivanja ugovora pristupilo se aktivnostima na realizaciji Programa. Na javni poziv mogle su se prijaviti žene koje imaju prebivalište na području općine Kakanj, imaju poslovnu ideju i žele je realizirati kroz pokretanje vlastitog biznisa. Koristeći grant sredstva namijenjena za ovaj Program u iznosu 8.000,00 KM, 8 nezaposlenih žena je registrovalo djelatnost.

Grant sredstva namijenjena su za sufinansiranje troškova obavljanja registrovane djelatnosti (troškove zakupnine prostora, troškove knjigovodstvenih usluga, trošak minimalnih poreza i doprinosa, troškove uređenja i opremanja poslovnog prostora, troškove brendiranja i promocije biznisa, troškove nabavke poljoprivrednih sirovina i stoke, troškove nabavke opreme, mašina, alata, materijala).

Odabrane korisnice će imati obavezu registrovanu djelatnost održavati u trajanju od najmanje 12 mjeseci.

# 6. SUFINANSIRANJE TROŠKOVA NABAVKE MAŠINA I OPREME ZA PODUZETNIKE I OBRTNIKE SA PODRUČJA OPĆINE KAKANJ

Sufinansiranjem troškova nabavke mašina i opreme nastoji se pružiti podrška registrovanim poduzetnicima i obrtnicima sa područja općine Kakanj, a u svrhu razvoja poduzetničkih inicijativa.

Pravo učešća u Javnom pozivu imaju registrovana pravna i fizička lica sa sjedištem na području općine Kakanj koji su mašine i opreme za proizvodne procese nabavili u 2023. godini, nemaju duga po osnovu javnih prihoda i u prethodnoj godini su pozitivno poslovali.

Iznos podsticajnih sredstava:

* do 5.000,00 KM za nabavku mašina i opreme za proizvodnju, preradu, obradu i sl., a što će za cilj imati povećanja kvaliteta proizvodnje, proširenja djelatnosti i povećanja broja zaposlenih;
* do 10.000,00 KM za nabavku mašina i opreme za koju Komisija imenovana rješenjem Općinskog načelnika na osnovu utvrđenih kriterija ocjeni da se radi o inovativnim rješenjima, tehnološki naprednijim mašinama i opremi.

Zainteresovani uz prijavu na Javni poziv dostavljaju sljedeću dokumentaciju (original ili ovjerene kopije):

* zahtjev;
* kratak opis budućih poslovnih aktivnosti;
* rješenje o registraciji firme;
* obavještenje o razvrstavanju djelatnosti prema Klasifikaciji djelatnosti;
* bilans stanja i bilans uspjeha/ specifikaciju za utvrđivanje dohotka od samostalne djelatnosti za prethodnu godinu (kao dokaz da je podnosilac zahtjeva imao pozitivno poslovanje u prethodnoj godini).
* račun za nabavku mašine ili opreme i izvod ovjeren od strane banke kao dokaz o plaćenim troškovima kupovine mašina i opreme).

Projekat će biti realizovan tokom godine, a podsticajna sredstva će se dodjeljivati na principu refundacije.

# 7. NABAVKA STRUČNE LITERATURE

Podsticajna sredstva sa ove pozicije namijenjena su za nabavku stručne literature iz oblasti poduzetništva i poljoprivrede za potrebe JU Gradska biblioteka Kakanj.

# 8. SUFINANSIRANJE ZAPOŠLJAVANJA OSOBE SA INVALIDITETOM

Na području općine Kakanj djeluje subjekti koji upošljavaju osobe sa invaliditetom, tako da osobe sa invaliditetom sa prebivalištem na području općine Kakanj imaju mogućnost poslove obavljati u svojoj općini, čime bi izbjegli probleme prijevoza odlaska i dolaska na posao. Sa ove pozicije planirano je sufinansiranje bruto plaće radnika zaposlenog u takvim subjektima za period 6 mjeseci.

**9. UGOVORENE OBAVEZE**

# 9.1. Ugovorene obaveze prema korisnicima podsticajnih sredstava iz prethodnih godina

Shodno ugovorenim obavezama prema korisnicima podsticajnih sredstava „Pokreni svoj posao u Kaknju“ iz 2021. i 2022. godine (refundacija troškova obaveznih doprinosa i sufinansiranje nabavke sredstava za rad, repromaterijal, opremu i sl., za registrovanu djelatnost) sa ove pozicije će se isplaćivati podsticajna sredstva za 53 korisnika sa kojima su potpisani ugovori u 2021. i 2022. godini.

Također će se sa ove pozicije isplaćivati i podsticajna sredstva za 24 poslovnih subjekata koji zapošljavaju 31 radnika sa kojima su u 2022. godini potpisani ugovori, te podsticajna sredstva za 16 korisnika koji su u proteklim godinama (2018.,2019. 2021. godina) ostvarili pravo na „Regresiranje kamata za kredite odobrene u komercijalnim bankama za poduzetnike i obrtnike sa područja općine Kakanj“ (Općina Kakanj korisniku podsticaja refundira kamate za cijeli otplatni period, pojedinačno za svaku godinu na kraju kalendarske godine, po dostavljanju potvrde od banke o uplaćenim kamatama).

**9.2. Finansiranje/sufinansiranje razlike troškova obaveznih doprinosa korisnicima podsticajnog projekta „Pokreni svoj posao u Kaknju**“

Podsticajna sredstva sa ove pozicije namijenjena su za finansiranje i sufinansiranje troškova obaveznih doprinosa za korisnike podsticajnog projekta „Pokreni svoj posao u Kaknju“ iz 2021. i 2022. godine. Obzirom da se od 01.01.2023. godine primjenjuje nova osnovica za obračun doprinosa i da su obrtnici/korisnici podsticajnih sredstava obavezni plaćati doprinose u iznosu 458,16 KM što je za 45,16 KM više nego što je bilo planirano, sa ove pozicije će se isplatiti razlika u troškovima obaveznih doprinosa korisnicima podsticaja.

# 10. FINANSIRANJE SAJAMSKIH AKTIVNOSTI PODUZETNIKA I OBRTNIKA SA PODRUČJA OPĆINE KAKANJ – UČEŠĆE NA SAJMOVIMA

Podsticajna sredstva sa ove pozicije su namijenjena za finansiranje i sufinansiranje učešća na sajmovima poduzetnika i obrtnika sa područja općine Kakanj kao i sajamske aktivnosti koje se budu dešavale na području općine Kakanj.

# 11. TRANSFER NEPROFITNIM ORGANIZACIJAMA IZ PROGRAMA UTROŠKA SREDSTAVA IZ BUDŽETA OPĆINE KAKANJ ZA PODSTICAJ RAZVOJA PODUZETNIŠTVA I OBRTA – FINANSIRANJE I SUFINANSIRANJE PROJEKATA NEVLADINIH ORGANIZACIJA;

**11.1. Sufinansiranje projekta „Ekonomsko osnaživanje žena kroz obuku krojenja, šivenja, zidnog tkanja i heklanja ukrasnih predmeta“**

Projekat će se realizovati u saradnji sa Udruženjem žena općine Kakanj (UŽOK), a ima

za cilj da poboljša socijalni i ekonomski status nezaposlenih žena (pretežno ruralnog područja), kako bi lakše pronašle posao, povećale kućni budžet i u određenoj mjeri osigurale materijalnu nezavisnost.

Projekat obuhvata sljedeće aktivnosti:

* pripremna faza:

(uspostava kontakta sa zainteresovanim kandidatkinjama, definisanje i priprema prostora, vremena i mjesta održavanja obuke, dogovori sa instruktorima i saradnicima na projektu, kontakti sa lokalnim medijima i sl.);

* faza realizacije:

(odvijaće se u tri faze: 1. Obuka krojenja i šivenja; 2. Obuka zidnog tkanja; 3. Obuka heklanja ukrasnih predmeta. Svaka žena će proći obuku od 200 sati – 100 sati krojenja i šivanje, 50 sati zidni tkalački stan i 50 sati obuka heklanja ukrasnih predmeta).

Realizacija Projekta planirana je tokom godine u trajanju od cca 3 mjeseca, a obuhvatiće cca 20 zainteresovanih žena sa područja općine Kakanj.

Odobrena sredstava za realizaciju Projekta se mogu koristiti za nabavku opreme i repromaterijala, plaćanje troškova predavača/edukatora, zakup prostora, režijske troškove, medijsku kampanju i druge slične troškove nastale u toku raelizacije Projekta.

Sredstva za realizaciju Projekta će se uplaćivati fazno po dostavljanju zahtjeva za uplatu, a UŽOK će po okončanju obuke Općini Kakanj dostaviti izvještaj o utrošku sredstava.

Za realizaciju ovog Projekta potrebna su sredstva u iznosu 15.000,00 KM.

**11.2. Sufinansiranje projekta „Zajedno vezemo našu budućnost“**

Projekat će se realizovati u saradnji sa Udruženjem žena „Trst“ Tršće a ima za cilj unaprijediti kvalitet života žena iz ruralnih područja u našoj Općini.

Realizacija Projekta će trajati 3 mjeseca, a održaće se u prostorijama mjesnog ureda Tršće.

Projekat će obuhvatiti sljedeće aktivnosti:

1. Pripremne aktivnosti (dogovor sa zainteresovanim kandidatkinjama, edukatorima, nabavka i priprema mašina za obuku);
2. Obuka krojenja i šivenja;
3. Obuka na mašini za vez.

U ovom Projektu će učestvovati 22 žene.

Obuku krojenja i šivenja bi pohađala grupa od 12 žena koje ranije nisu imale priliku da učestvuju na ovakvim obukama. Nakon što bi savladale vještine krojenja i šivenje ista grupa žena bi potom pohađala obuku na mašini za vez.

Obuku na mašini za vez bi pohađale žene (grupa od 10 žena) koje već imaju znanja na poslovima krojenja i šivenja.

Svaka žena će imati po 144 sata obuke.

Odobrena sredstava za realizaciju Projekta se mogu koristiti za nabavku opreme i repromaterijala, plaćanje troškova predavača/edukatora, medijsku kampanju i druge slične troškove nastale u toku raelizacije Projekta.

Sredstva za realizaciju Projekta će se uplaćivati fazno po dostavljanju zahtjeva za uplatu, a Udruženje „TRST“ će po okončanju obuke Općini Kakanj dostaviti izvještaj o utrošku sredstava.

Za realizaciju ovog Projekta potrebna su sredstva u iznosu 15.000,00 KM

**11.3. Sufinansiranje projekata u saradnji sa drugim međunarodnim i nevladinom organizacijama**

Podsticajna sredstva namijenjena su za sufinansiranje projekata u saradnji sa međunarodnim i nevladinim oragnizacijama namijenjena su za projekte iz oblasti poduzetništva za koje se tokom godine ukaže potreba, a koji imaju za cilj uspostavu povoljnijeg poslovnog okruženja, održivi ekonomski razvoj, modernizaciju poduzetništva i sl. Za ovu poziciju opredijeljena su sredstva u iznosu 10.000,00 KM.

12. PODSTICAJ RAZVOJA PODUZETNIŠTVA – AFIRMACIJA/PROMOCIJA RAZVOJA PODUZETNIŠTVA I PRIVREDE KROZ PRIBAVLJANJE, RAZVOJ, PRODUKCIJU I EMITOVANJE TV I RADIJSKIH EMISIJA

Podsticajna sredstva za ove pozicije namijenjena su za:

* Promociju privrednih subjekata korisnika podsticajnih programa Općine Kakanj, 10 privrednih subjekata i obrtnika (TV i radijska promocija i Web potrali);
* Izrada i štampanje promotivnih materijala općine Kakanj;
* Produkciju i emitovanje TV i radijskih emisija;
* Obavještenja, prilozi, javni pozivi i afirmacija poduzetničke svjesti kroz informisanje o aktivnostima i realizaciji Programa podsticaja i druge slične aktivnosti.

# 13. OSTALE USLUGE IZ PROGRAMA PROGRAMA UTROŠKA SREDSTAVA IZ BUDŽETA OPĆINE KAKANJ ZA PODSTICAJ RAZVOJA PODUZETNIŠTVA I OBRTA

Podsticajna sredstva sa pozicije »Ostale usluge iz Programa „Subvencije za podsticaj razvoja poduzetništva i obrta“« obuhvatiće izradu projektnih aktivnosti, prezentacija, turističkih brošura i drugih sličnih aktivnosti koje za cilj imaju razvoj turističkih potencijala i unaprjeđenje turističke ponude na području općine Kakanj.

# 14. NAKNADE IZ PROGRAMA IZ PROGRAMA PROGRAMA UTROŠKA SREDSTAVA IZ BUDŽETA OPĆINE KAKANJ ZA PODSTICAJ RAZVOJA PODUZETNIŠTVA I OBRTA – UGOVORI O DJELU

Podsticajna sredstva su namijenjena za angažman edukatora, predavača i drugih stručnih lica u oblasti poduzetništva

# 15. REZERVNA SREDSTVA

Sredstva za hitne i nepredviđene aktivnosti u oblasti poduzetništva i obrta koje se pojave tokom budžetske godine, sufinansiranje projekata iz oblasti poduzetništva koji nisu previđeni Programom a za koje se u toku godine ukaže potreba, u skladu sa utvrđenim kriterijima ovog Programa.

Realizacija – do kraja decembra tekuće godine.

**Napomena: Jedan aplikant može ostvariti pravo na podsticaj maksimalno sa 2 pozicije. Prednost pri odabiru korisnika općinskih podsticajnih sredstava imaju oni podnosioci zahtjeva koji prethodnih godina nisu bili korisnici istog.**

**II Z A V R Š N I D I O**

Isplata podsticajnih sredstava će se obaviti na transakcijski račun korisnika istih, a otvoren kod poslovnih banaka.

Ukoliko se planirani iznos sredstava za određenu vrstu podsticaja iz objektivnih razloga u cjelosti ili djelimično ne bude utrošen, Služba za privredu, urbanizam i zaštitu okoline Općine Kakanj može uz saglasnost Općinskog načelnika navedena neutrošena sredstva usmjeriti na realizaciju drugih podsticaja iz ovog Programa.

Služba za privredu, urbanizam i zaštitu okoline Općine Kakanj će na kraju budžetske godine sačiniti Izvještaj o realizaciji Programa utroška sredstava iz Budžeta Općine Kakanj za podsticaj razvoja poduzetništva i obrta za 2023. godinu, te isti dostaviti Općinskom vijeću na razmatranje i usvajanje.

 **PREDSJEDAVAJUĆI**

 **OPĆINSKOG VIJEĆA**

 \_\_\_\_\_\_\_\_\_\_\_\_

 Slaven Katičić